ओडिशा में बारूदी सुरंग विस्फोट में बीएसएफ जवान शहीद  
ओडिशा के कोरापुट जिले में नक्सलियों द्वारा किए गए बारूदी सुरंग विस्फोट में सीमा सुरक्षा बल (बीएसएफ) का एक जवान शहीद हुआ जबकि एक अन्य घायल हुआ। यह जानकारी पुलिस सूत्रों ने दी।
ओडिशा के कोरापुट जिले में नक्सलियों द्वारा किए गए बारूदी सुरंग विस्फोट में सीमा सुरक्षा बल (बीएसएफ) का एक जवान शहीद हुआ जबकि एक अन्य घायल हुआ। यह जानकारी पुलिस सूत्रों ने दी।
	 
	यह घटना यहां से 600 से ज्यादा किलोमीटर दूर पालुर गांव के निकट वनक्षेत्र में हुई। घटना के समय बीएसएफ के जवान तलाशी ले रहे थे।
	 
	पुलिस अधीक्षक अविनाश कुमार ने बताया कि एक जवान की घटनास्थल पर ही मौत हो गई जबकि उसका साथी घायल हो गए।
	 
	बरगढ़ जिले में सुरक्षाकर्मियों एवं नक्सलियों के मध्य संक्षिप्त गोलीबारी भी हुई। दोनों पक्षों की तरफ से किसी के हताहत होने की सूचना नहीं है।
	 
	एक पुलिस अधिकारी ने बताया कि तलाशी अभियान के दौरान तीन लोग हिरासत में लिऐ गए। ओडिशा के आधे से ज्यादा हिस्से में नक्सली सक्रिय हैं और कोरापुट जिला उनका गढ़ माना जाता है।